******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 05 - 09 aprilie, 2021 2](#_Toc68868905)

[Selecţie de Acte normative apărute în Monitorul Oficial al României în perioada 05 – 09 aprilie, 2021 3](#_Toc68868906)

[Comunicate de presă ale Guvernului României 5](#_Toc68868907)

[Mesajul premierului Florin Cîțu cu ocazia Zilei Mondiale a Sănătății 5](#_Toc68868908)

[Mesajul premierului Florin Cîțu cu prilejul Sărbătorii etniei romilor din România și a Zilei internaționale a romilor 5](#_Toc68868909)

[Corpul de control al Prim-ministrului a sesizat Ministerul Public „in rem” privind accesul în Registrul Electronic Național de Vaccinări 6](#_Toc68868910)

[Informaţie Europeană 6](#_Toc68868911)

[#COVID-19 7](#_Toc68868912)

[Finanțare pentru consolidarea rolului partenerilor sociali în atenuarea impactului economic și social al crizei COVID-19: Granturi între 1 și 5 milioane de euro 7](#_Toc68868913)

[NOUTĂȚI – Informații UTILE 7](#_Toc68868914)

[Forma actualizată a PNRR: A fost introdusă componenta „Modernizarea și consolidarea sistemului financiar-fiscal” în valoare de 856 mil. euro. Scade alocarea pentru investițiile și instrumentele financiare pentru sectorul privat 7](#_Toc68868915)

[POCU: Se solicită clarificări în prima etapă de evaluare pe apelurile „Viitor pentru tinerii Neets” 8](#_Toc68868916)

[Normele metodologice ale Programelor IMM Invest, IMM Factor și IMM Leasing, aprobate de executiv 9](#_Toc68868917)

[Executivul a aprobat varianta actualizată a PNRR pe baza căreia vor începe negocierile cu Comisia Europeană 10](#_Toc68868918)

[Înscrieri deschise în cadrul concursului Youth4Regions, dedicat tinerilor jurnaliști! 11](#_Toc68868919)

[FRDS: Clarificările pe marginea documentației apelului „Drepturile omului- implementare la nivel național” pot fi solicitate până mâine 12](#_Toc68868920)

[POCU: Liste a cererilor de finanțare respinse în etapa de verificare a CAE pentru apelul dedicat fișelor de proiect selectate de GAL în cadrul SDL 12](#_Toc68868921)

[Deschiderea înscrierilor pentru Summitul European al Industriilor Creative 13](#_Toc68868922)

[APIA: Adeverințele aferente sectorului zootehnic pot fi transmise online 13](#_Toc68868923)

[POAD: 518,83 milioane euro investiți în măsuri de sprijin pentru persoanele dezavantajate 14](#_Toc68868924)

[Consultări 14](#_Toc68868925)

[2021-2027: Dezbateri privind aplicarea Convenției ONU pentru drepturile persoanelor cu dizabilități 14](#_Toc68868926)

[APELURI – Finanțări 15](#_Toc68868927)

[FRDS: Până luni se poate solicita deschiderea unui cont online în vederea depunerii electronice a propunerii de proiect în cadrul apelului Creșterea incluziunii și abilitarea romilor 15](#_Toc68868928)

[Mai puțin de o săptămână la dispoziție până la deschiderea perioadei de depunere a proiectelor în cadrul programului „În stare de bine” 15](#_Toc68868929)

[Finanțări pentru companiile cu impact social asupra comunităților vulnerabile 15](#_Toc68868930)

[AFCN, sesiunea II/2021: 13 milioane de lei pentru finanțarea propunerilor de proiecte culturale 15](#_Toc68868931)

[APIA efectuează plata beneficiarilor Măsurii 14 - Bunăstarea animalelor 16](#_Toc68868932)

[Din actualitatea europeană 17](#_Toc68868933)

[Comisia mobilizează 123 milioane EUR pentru cercetare și inovare pentru a combate amenințarea reprezentată de variante 17](#_Toc68868934)

**Anul 2021 – numărul 14**

**05 - 09 aprilie**

Repere din agenda publică a conducerii institutiei prefectului - judeţul Hunedoara   
în perioada 05 - 09 aprilie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefecților Oana Andreea BIRIȘ și SZÉLL Lörincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***5 aprilie*** |
| *Întâlnire de lucru cu doamna Pollyanna Hanellore Hangan, deputat USR Hunedoara* | ***5 aprilie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara* | ***5 aprilie*** |
| *Întâlnire de lucru cu domnul Bozdog Adrian, director ITM Hunedoara* | ***5 aprilie*** |
| *Întâlnire de lucru cu doamna Veronica Topor, director APIA Hunedoara* | ***5 aprilie*** |
| *Întâlnire de lucru cu doamna Tomuța Geta, director AJOFM Hunedoara* | ***5 aprilie*** |
| *Întâlnire de lucru cu domnul Zoltan Pogocsan, viceprimarul municipiului Deva* | ***5 aprilie*** |
| *Întâlnire de lucru cu domnul primar al comunei Vorța* | ***5 aprilie*** |
| *Deplasare la Spitalul Județean de Urgență Deva -analiză situație medicală* | ***5 aprilie*** |
| *Ședință reprezentanți comuna Burjuc* | ***6 aprilie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***6 aprilie*** |
| *Întâlnire de lucru cu domnul David Adrian Nicolae, director al Casei Județene de Asigurări de Sănătate* | ***6 aprilie*** |
| *Întâlnire de lucru cu Asociația pentru educația liberă a cetățenilor-proiect "Creșterea incluziunii Romilor"* | ***6 aprilie*** |
| *Întâlnire de lucru cu domnul prof. Pârvan Ilie, inspector școlar general* | ***6 aprilie*** |
| *Interviu acordat postului de televiziune Antena 3 Deva* | ***7 aprilie*** |
| *Întâlnire de lucru cu domnul Șincovici Cristian, șef serviciu SPCRPCIV Hunedoara* | ***7 aprilie*** |
| *Întâlnire de lucru cu domnul Zoltan Pogocsan, viceprimarul municipiului Deva* | ***7 aprilie*** |
| *Întâlnire de lucru cu Asociația pentru educația liberă a cetățenilor-proiect "Creșterea incluziunii Romilor"* | ***7 aprilie*** |
| *Verificarea centrului de vaccinare din comuna Ilia pentru deschiderea centrului de vaccinare aflat la Sala de sport din Ilia și măsurile luate pentru ca procesul de vaccinare să se desfășoare în cele mai bune condiții* | ***8 aprilie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***8 aprilie*** |
| *Întâlnire de lucru cu reprezentanții DSP Hunedoara, Colegiul Medicilor Hunedoara., Casa de Asigurări de Sănătate Hunedoara* | ***8 aprilie*** |
| *Întâlnire de lucru cu doamna Veronica Topor, director APIA Hunedoara* | ***9 aprilie*** |
| *Întâlnire de lucru cu doamna Maria Mareș, președinte ANOFM, doamna Georgeta Angelica Tomuța, director executiv AJOFM Hunedoara* | ***9 aprilie*** |
| *Întâlnire de lucru cu primarii din județ Hunedoara, evenimentul a avut loc la Casa de Cultură "Drăgan Muntean" Deva* | ***9 aprilie*** |
| *Participare la Campania Națională de Informare ”Vaccinare și testare pentru învățare”, lansată de Ministerul Educației, prezentată cadrelor didactice din județul Hunedoara, în prezența Secretarului de Stat, Sorin Ion.* | ***9 aprilie*** |
| *Întâlnire de lucru cu Asociația pentru educația liberă a cetățenilor-proiect "Creșterea incliziunii Romilor"* | ***9 aprilie*** |
| *Participare la acțiunea „CARAVANE MOBILE DE VACCINARE ÎN JUDEȚUL HUNDEOARA” în localitățile Peștișu Mic și Geoagiu unde au fost vaccinați cu cea de-a doua doză de vaccin anti COVID-19, aproape 600 locuitori din cele două zone.* | ***10 aprilie*** |
| *Participare la "Deva Dance Festival", eveniment organizat la Domeniile Streiuluidin localitatea Băciaa* | ***10 aprilie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României   
în perioada 05 – 09 aprilie, 2021

**M. Of. nr. 345/05 aprilie 2021**

* **58** **– Parlamentul României** - Lege pentru aprobarea Ordonanței de urgență a Guvernului nr. 211/2020 privind prelungirea aplicării unor măsuri de protecție socială adoptate în contextul răspândirii coronavirusului SARS-CoV-2, precum și pentru modificarea Ordonanței de urgență a Guvernului nr. 132/2020 privind măsuri de sprijin destinate salariaților și angajatorilor în contextul situației epidemiologice determinate de răspândirea coronavirusului SARS-CoV-2, precum și pentru stimularea creșterii ocupării forței de muncă
* **1848/C– Ministerul Justiției** - Ordin privind actualizarea pentru anul 2020 a numărului posturilor de notar public destinate notarilor stagiari care vor promova examenul de definitivat

**M. Of. nr. 346/05 aprilie 2021**

* **25** **– Guvernul României** - Ordonanță de urgență privind modificarea și completarea unor acte normative în domeniul achizițiilor publice

**M. Of. nr. 349/06 aprilie 2021**

* **354 – Guvernul României -** Hotărâre privind modificarea și completarea anexei la Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale

**M. Of. nr. 350/06 aprilie 2021**

* **6898**– **Departamentul pentru Situații de Urgență** - Ordin privind prelungirea măsurii de carantină zonală pentru municipiul Brad, județul Hunedoara
* **6899** – **Departamentul pentru Situații de Urgență** -Ordin privind prelungirea măsurii de carantină zonală pentru orașul Simeria, județul Hunedoara

**M. Of. nr. 352/06 aprilie 2021**

* **59**– **Parlamentul României** - Lege privind aprobarea Ordonanței de urgență a Guvernului nr. 182/2020 pentru completarea Ordonanței de urgență a Guvernului nr. 147/2020 privind acordarea unor zile libere pentru părinți în vederea supravegherii copiilor, în situația limitării sau suspendării activităților didactice care presupun prezența efectivă a copiilor în unitățile de învățământ și în unitățile de educație timpurie antepreșcolară, ca urmare a răspândirii coronavirusului SARS-CoV-2, precum și a art. 6 din Ordonanța de urgență a Guvernului nr. 132/2020 privind măsuri de sprijin destinate salariaților și angajatorilor în contextul situației epidemiologice determinate de răspândirea coronavirusului SARS-CoV-2, precum și pentru stimularea creșterii ocupării forței de muncă
* **60**– **Parlamentul României** - Lege privind aprobarea Ordonanței de urgență a Guvernului nr. 162/2020 pentru completarea Ordonanței de urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situației epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr. 227/2015 privind Codul fiscal, a Legii educației naționale nr. 1/2011, precum și a altor acte normative

**M. Of. nr. 357/07 aprilie 2021**

* **392**– **Guvernul României** - Hotărâre privind aprobarea limitelor anuale, aferente anilor 2021, 2022 și 2023, pentru finanțările rambursabile care pot fi contractate și pentru tragerile din finanțările rambursabile contractate sau care urmează a fi contractate de unitățile/subdiviziunile administrativ-teritoriale
* **268** – **Primul-Ministru** - Decizie privind constituirea și atribuțiile Comitetului interministerial pentru revenirea României la normalitate de la 1 iunie 2021, în contextul pandemiei de COVID-19

**M. Of. nr. 358/08 aprilie 2021**

* **462/197** – **Ministerul Sănătății/ Ministerul Tineretului și Sportului** - Ordin pentru aprobarea regulamentelor privind condițiile necesar a fi respectate pentru accesul în bazele sportive, în vederea practicării sporturilor individuale în aer liber, pentru practicarea sporturilor de echipă în aer liber, pentru reluarea activității de natație în bazinele acoperite și în aer liber din România, în vederea desfășurării activităților sportive în spații închise, respectiv desfășurării activităților de pregătire fizică în săli de fitness și aerobic

**M. Of. nr. 364/08 aprilie 2021**

* **442** – **Casa Națională de Asigurări de Sănătate**- Ordin pentru modificarea și completarea Ordinului președintelui Casei Naționale de Asigurări de Sănătate nr. 1.192/2020 privind aprobarea Metodologiei de acordare a stimulentului de risc pentru categoriile de persoane prevăzute la art. 8 alin. (1) lit. f1) din Ordonanța de urgență a Guvernului nr. 43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgență

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Mesajul premierului Florin Cîțu cu ocazia Zilei Mondiale a Sănătății

“Marcăm astăzi Ziua Mondială a Sănătății, consacrată conștientizării unor probleme de sănătate publică prioritare la nivel global în viziunea Organizației Mondiale a Sănătății (OMS).

Tematica aleasă pentru anul acesta pune accent pe accesul echitabil la servicii de sănătate, obiectiv foarte important mai ales în contextul pandemiei prin care trecem din cauza unui virus care nu ține cont de nivelul de dezvoltare economică.

Acces echitabil presupune existența unui sistem sanitar funcțional, la standardele prezentului, dar și solidaritate și responsabilitate din partea fiecăruia dintre noi, cetățeni și reprezentanți ai autorităților, deopotrivă. De cealaltă parte, medicii și întreg personalul sanitar sunt adevărații eroi ai acestei perioade și le mulțumim pentru tot efortul pe care-l depun în slujba sănătății și a vieții.

Efortul de a pune capăt pandemiei este unul comun, concertat. O singură acțiune, un singur om sau o singură țară nu sunt de ajuns să învingă noul coronavirus.

România este atât parte a efortului, cât și printre beneficiarii solidarității europene, prin vaccinurile anti-COVID-19 pe care le-am primit și vom continua să le primim în lunile următoare. Este însă nevoie de noi toți ca să câștigăm această luptă, să facem tot ce ține de fiecare pentru a ne proteja de virus, pentru a-i proteja și pe ceilalți.

Suferința celor care s-au îmbolnăvit, viețile curmate de virus, dar și costurile economice și sociale de până acum ale pandemiei sunt argumente suficiente pentru a reflecta asupra soluțiilor pe care le avem la îndemână pentru a ieși cât mai curând posibil din această criză sanitară.

Revenind la tema din acest an a Zilei Mondiale a Sănătății, accesul echitabil la servicii de sănătate, consider important să ne mobilizăm pentru a reduce presiunea pe care o pun infectările cu noul coronavirus asupra sistemului sanitar, oferindu-le și pacienților non-COVID-19 șansa la sănătate.”

Florin Cîțu,

Prim-ministru al României

\*

Mesajul premierului Florin Cîțu cu prilejul Sărbătorii etniei romilor din România și a Zilei internaționale a romilor

“Toleranța și acceptarea aproapelui, indiferent de etnie, religie sau convingeri, combaterea oricărei forme de discriminare, ură sau xenofobie sunt valori pe care trebuie să le promovăm și să le apărăm zi de zi, autorități și comunitate, deopotrivă.

Societatea românească a dovedit de-a lungul istoriei că armonia multiculturală este o sursă de împlinire și inspirație, iar tradițiile fiecărei etnii vin să întregească patrimoniul cultural național.

Sănătatea unei comunități vine din puterea de a se vindeca de prejudecăți și din spiritul de solidaritate.

Împreună, cetățenii României, indiferent de etnie, am depășit toate perioadele dificile. Am încredere că tot împreună, respectând măsurile sanitare și printr-o campanie de vaccinare susținută, vom trece cu bine și peste pandemia COVID - 19.

Cu prilejul Zilei Internaționale a Romilor și Sărbătorii etniei romilor din România, doresc cetățenilor români ce aparțin acestei etnii sănătate și cât mai multe proiecte reușite!

La mulți ani!”

**Florin Cîțu,**

**Prim-ministru al României**

**\***

Corpul de control al Prim-ministrului a sesizat Ministerul Public „in rem” privind accesul în Registrul Electronic Național de Vaccinări

Corpul de control al Prim-ministrului a transmis Ministerului Public o sesizare penală „in rem”, ca urmare a verificărilor preliminare efectuate la Ministerul Sănătății și la celelalte instituții din subordinea sau coordonarea Guvernului care au atribuții legale în privința gestionării platformei naționale privind vaccinarea - Registrul Electronic Național de Vaccinări (RENV).

În urma verificărilor realizate de echipa de control până în prezent au fost identificate următoarele aspecte:

* Accesul în Registrul Electronic Național de Vaccinări (RENV) – modulul de vaccinare se face prin username și parolă, atribuite fiecărei categorii de utilizatori: vaccinatori (centre de vaccinare), Direcții de Sănătate Publică, utilizator Serviciul de Telecomunicații Speciale, utilizator Ministerul Sănătății (MS), utilizator Institutul Național de Sănătate Publică (INSP), utilizator Comitetul Naţional de Coordonare a Activităţilor privind Vaccinarea împotriva COVID-19 (CNCAV), categorie generală Populație, singura condiție de acces fiind utilizarea unui IP (internet protocol) din România.
* În urma solicitărilor repetate ale reprezentanților Ministerului Sănătății, la data de 20.01.2020 INSP a acordat accesul Ministerului Sănătății la RENV pentru o interfață separată, care conține doar date numerice, utilizând contul: monitorizare\_minister.
* Ministerul Sănătății a nominalizat patru reprezentanți care au avut acces la datele din RENV, utilizând contul „monitorizare\_minister” fără a exista un act administrativ de delegare/încredințare a unor atribuții, de stabilire a responsabilităților și a limitelor de competență sau care să stipuleze perioada de la care au acces la platformă.
* La data de 07.03.2021, într-un interval de aproximativ 30 de minute, au existat 181 de încercări nereușite de acces la platforma RENV utilizând contul „monitorizare\_minister” (alocat MS) de pe un IP găzduit pe un server din afara granițelor României (server privat din Germania).
* Regimul juridic insuficient definit și reglementat al consilierului onorific poate crea un mecanism de eludare a regimului incompatibilităților și al conflictului de interese prevăzut de Legea nr. 161/2003 , deoarece, prin încredințarea unor atribuții specifice unui funcționar public (în sensul larg al noțiunii), respectiv accesul la date sau informații din cadrul unei/unor instituții publice, consilierului onorific nu îi sunt stabilite și responsabilități în domeniul incompatibilităților și al conflictului de interese.

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**  Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.  Programul președinției se axează pe cinci domenii principale, care sunt în concordanță cu obiectivele agendei strategice a UE:   * consolidarea rezilienței Europei * promovarea încrederii în modelul social european * promovarea unei redresări durabile * accelerarea unei tranziții digitale echitabile și favorabile incluziunii * reafirmarea rolului UE în lume, cu garantarea faptului că acesta se va baza pe deschidere și multilateralism   [Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.  În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. | |

🏵🏵🏵

#COVID-19

Finanțare pentru consolidarea rolului partenerilor sociali în atenuarea impactului economic și social al crizei COVID-19: Granturi între 1 și 5 milioane de euro

În cadrul Programului european pentru ocuparea forței de muncă și inovare socială (EaSI) a fost lansat apelul dedicat consolidării rolului partenerilor sociali în atenuarea impactului economic și social al crizei COVID-19.

Apelul vizează organizațiile europene și naționale transindustriale și sectoriale de angajatori și sindicale, în special cele afectate în cea mai mare parte de pandemie și se află în cea mai vulnerabilă situație în vederea asigurării activităților lor și a abordării impactului social și al ocupării forței de muncă și consolidarea rezilienței organizațiilor lucrătorilor și a angajatorilor.

Pentru a fi eligibili, solicitanții principali și co-solicitanții trebuie să fie organizații partenere sociale la nivel european.

Grantul solicitat ar trebui să fie, în mod indicativ, între 1.000.000 și 5.000.000 euro. Bugetul total este estimat la 5.000.000 euro.

Termenul limită pentru depunerea cererilor este 26 aprilie 2021.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/436/easi-consolidarea-rolului-partenerilor-sociali-in-atenuarea-impactului-economic-si-social-al-crizei-covid-19).

Sursa:[www.fonduri-structurale.ro](http://www.fonduri-structurale.ro/)

🏵

NOUTĂȚI – Informații UTILE

Forma actualizată a PNRR: A fost introdusă componenta „Modernizarea și consolidarea sistemului financiar-fiscal” în valoare de 856 mil. euro. Scade alocarea pentru investițiile și instrumentele financiare pentru sectorul privat

În cadrul [ședinței de guvern de ieri, 7 aprilie 2021](https://www.fonduri-structurale.ro/stiri/25953/executivul-a-aprobat-varianta-actualizata-a-pnrr-pe-baza-careia-vor-incepe-negocierile-cu-comisia-europeana), executivul a adoptat în a doua lectură varianta actualizată a documentului propus de Ministerul Investițiilor și Proiectelor Europene privind Planul Național de Redresare și Reziliență.

Comparativ cu varianta [prezentată la 19 martie 2021](https://www.fonduri-structurale.ro/stiri/25810/planul-national-de-redresare-si-rezilienta-prezentat-in-prima-lectura-care-sunt-componentele-si-alocarile-propuse-pe-fiecare-dintre-piloni), documentul adoptat ieri a suferit unele modificări, respectiv:

Pilonul 1

* Componenta I.3 Managementul deșeurilor, colectare selectivă și economie circulară **devine** Managementul deșeurilor și economie circulară;

Pilonul 2

* Componenta II.1 Cloud guvernamental și sisteme digitale interconectate în administrația publică, semnătură și identitate electronică, promovarea investițiilor cu valoare adăugată mare în TIC: **suma stabilită** de 2.590 milioane euro **a fost micșorată** la 2.112 milioane euro;

Pilonul 3

* Componenta III.1 Reforma sistemului de pensii și reforme fiscale **devine** Reforma sistemului de pensii, iar **alocarea scade** de la 110 milioane euro la 100;
* Componenta III.2 Investiții și instrumente financiare pentru sectorul privat și reforma companiilor de stat **coboară** la poziția III.3, acum **fiind** **introdusă** la III.2 componenta Modernizarea și consolidarea sistemului financiar-fiscal, cu o **alocare** de 856 milioane euro;

Ca urmare a decalării prezentate mai sus, **pilonul 3 dispune de 8 componente, în loc de 7**, cum erau prevăzute inițial.

* Componenta devenită III.3 Investiții și instrumente financiare pentru sectorul privat și reforma companiilor de stat: **alocarea a scăzut** de la 2.405 milioane euro la 2.275 milioane euro – componenta include crearea de întreprinderi sociale în zona economiei verzi.

**În cadrul pilonului 4 nu au fost prevăzute modificări.**

Pilonul 5

* Componenta V.4 Încurajarea formalizării muncii și introducerea venitului minim de incluziune **devine** Încurajarea formalizării muncii, economie socială și introducerea Venitului Minim de Incluziune, iar **alocarea a fost mărită** de la 567 milioane euro la 647 milioane euro

În cadrul componentei V.4, la secțiunea Descrierea reformelor și investițiilor **au fost adăugate** următoarele:

* Actualizarea legislației în domeniul economiei sociale și promovarea acesteia.
* **Crearea unor scheme de granturi** pentru înființarea întreprinderilor sociale în zona rurală orientate pe integrarea în muncă a tinerilor (inclusiv a tinerilor NEETS), scheme de granturi pentru înființarea întreprinderilor sociale în zona economiei verzi, și scheme de granturi scalarea întreprinderilor sociale de succes.

**În cadrul pilonului 6 nu au fost prevăzute modificări.**

Ca urmare a acestor modificări, **bugetul inițial de negociere** **devine** 41.461 milioane euro (aprilie 2021), din propunerea inițială de 41.143 milioane euro (martie 2021).

[**Descarcă**](https://www.fonduri-structurale.ro/descarca-document/32583) versiunea PNRR din martie 2021

[**Descarcă**](https://www.fonduri-structurale.ro/descarca-document/32584) versiunea PNRR din aprilie 2021

În cadrul ședinței de ieri a fost adoptat și Memorandumul care mandatează MIPE pentru a desfășura negocierile pe document cu Comisia Europeană (n.r. MEMORANDUM cu tema: Mandatarea Ministerului Investițiilor și Proiectelor Europene pentru a desfășura procedurile de negociere cu Comisia Europeană, în vederea aprobării Planului național de redresare și reziliență și a cererii de împrumut prevăzută la art.14 din Regulamentul (UE) 2021/241 al Parlamentului European și al Consiliului).

Sursa:[www.fonduri-structurale.ro](http://www.fonduri-structurale.ro/)

\*

POCU: Se solicită clarificări în prima etapă de evaluare pe apelurile „Viitor pentru tinerii Neets”

AM POCU a informat astăzi faptul că începând cu data de 08.04.2021, solicitanți vor primi, prin sistemul informatic MySMIS 2014+, solicitări de clarificare de la comisia de evaluare a proiectelor depuse în cadrul apelurilor de proiecte:

1. POCU/908/1/3/Operațiune compozită OS. 1.1, 1.2 „VIITOR PENTRU TINERII NEETs I” – regiunile Sud Vest Oltenia, Sud Est și Sud Muntenia;
2. POCU/909/2/4/Operațiune compozită OS. 2.1, 2.2 „VIITOR PENTRU TINERII NEETs II” – regiuni mai puțin dezvoltate Nord-Est, Nord-Vest, Vest, Centru;
3. POCU/910/2/4/Operațiune compozită OS. 2.1, 2.2 „VIITOR PENTRU TINERII NEETs II – regiunea mai dezvoltată București – Ilfov”.

Solicitanții sunt rugați să verifice periodic contul MySMIS 2014+ și să răspundă, punctual, în termenul precizat în cadrul scrisorii de clarificare, potrivit pașilor descriși în documentul „[**Modalitatea de utilizare a mecanismului de clarificare POCU**](https://mfe.gov.ro/wp-content/uploads/2021/04/acfc0c620b02b86824d4b75525e2f781.pdf)”.

În conformitate cu prevederile Ghidurilor Solicitantului – Condiții Specifice, Comisia de evaluare cere solicitantului clarificări atunci când evaluatorul consideră că o informaţie lipseşte sau nu este suficient de clară. Se poate solicita un singur set de clarificări pentru etapa de verificare a conformității administrative și a eligibilității.

Sursa: Ministerul Investițiilor și Proiectelor Europene

\*

Normele metodologice ale Programelor IMM Invest, IMM Factor și IMM Leasing, aprobate de executiv

În ședința de ieri, 7 aprilie 2021, Guvernul României a aprobat Normele metodologice ale Programelor IMM Invest, IMM Factor și IMM Leasing, precum și Schema de minimis aferentă Programului IMM Leasing, pentru asigurarea resurselor financiare necesare întreprinderilor mici și mijlocii și întreprinderilor afiliate, depășirea crizei generate de actualul context economic, menținerea locurilor de muncă și asigurarea continuității activității, se arată într-un comunicat oficial al Ministerului Finanțelor.

În ceea privește **Programul IMM Invest**, a fost eliminată principala constrângere a beneficiarilor în accesarea creditelor, și anume lipsa garanțiilor și crearea necesarului de lichiditate financiară.

Plafonul de garantare pentru acest program, aferent anului 2021, este de 15 miliarde lei, din care pentru Subprogramul AGRO IMM Invest plafonul este de 1 miliarde lei.

Totodată, prin normele metodologice sunt stabilite acordarea de facilități și fermierilor din domeniul agriculturii, pescuitului, acvaculturii şi sectorului alimentar, prin Subprogramul Agro IMM Invest, prin **extinderea categoriei beneficiarilor eligibili,**precum și acordarea grantului care constă în **subvenționarea în procent de 100% a dobânzii**aferente creditelor acordate beneficiarilor pe o perioadă de 8 luni de la data acordării creditului, subvenționarea integrală a comisionului de administrare și a comisionului de risc pe toată perioada de valabilitate a garanției şi o componentă nerambursabilă de maximum 10% din valoarea finanţării garantate. Componenta nerambursabilă se acordă în termen de 1 an de la data solicitării transmise la Ministerul Finanțelor de către FNGCIMM pe baza Deciziei de plată, în funcție de utilizarea creditului garantat.

În cazul creditelor de investiții acordate beneficiarilor eligibili din domeniul agriculturii, pescuitului, acvaculturii și sectorului alimentar ce aplică în cadrul Subprogramului Agro IMM Invest, se acordă o perioadă de grație de maximum 24 de luni, rambursarea creditelor efectuându-se în cel puțin 2 rate pe an, pentru rambursarea principalului, iar pentru celelalte categorii de beneficiari eligibili în cadrul Programului IMM Invest perioada de grație este de maximum 18 luni la rambursarea principalului, la începutul perioadei de creditare.

În cazul **Programului IMM Factor**, se pot accesa granturi în limita cumulului rezultat din valoarea integrală a comisionului de risc și a celui de administrare şi din valoarea rezultată prin aplicarea unui procent de 50% la valoarea dobânzilor, dar nu mai mult de echivalentul în lei a 800.000 euro per întreprindere.

Plafonul total al garanțiilor pentru anul 2021 este de 1 mld. lei, iar normele metodologice aprobate stabilesc costul total al finanțărilor acordate în cadrul Programului, compuse din:

* rata dobânzii ROBOR la 3 luni plus o marjă fixă de 2,5 % pe an. Această marjă include dobânda, comisionul de factoring, precum și orice alt comision perceput de finanțator;
* un alt cost îl reprezintă comisionul de risc – comisionul datorat Ministerului Finanțelor de către beneficiarul Programului;  
  c) comisionul de administrare – comisionul datorat FNGCIMM de către beneficiarul Programului pentru întreaga perioadă de valabilitate a garanției.

De asemenea, sunt reglementate activitățile desfășurate de către beneficiari care nu pot fi garantate în cadrul Programului.

Pentru **Programul IMM Leasing de echipamente și utilaje** s-a aprobat un plafon al garanţiilor care pot fi emise în anul 2021 în valoare de 2 miliarde lei, respectiv echivalentul subvenţiei brute al ajutorului sub formă de garanţii aferent acestui plafon, în valoare de 50,9 milioane lei.

Ministerul Finanțelor **subvenționează dobânzile aferente finanțărilor de tip leasing financiar în procent de până la 50%** , pe o perioadă de 8 luni de la data acordării finanțării, comisionul de administrare şi comisionul de risc în procent de 100% (costuri de garantare - finanțare) în cadrul unei scheme de ajutor de minimis asociată acestui program.

MF reglementează prin Normele de aplicare excluderea din marjă (3,5%) a dobânzii aplicate pentru prefinanțare, având în vedere faptul că avansul nu este parte componentă a finanțării garantate de stat și prelungește valabilitatea schemei de ajutor de minimis pentru angajamentele legale încheiate până la 31 decembrie 2021 și până la 31 octombrie 2022 perioada până la care se pot face plăți în cadrul acestei scheme.

Este creată posibilitatea înscrierii în Program și a altor finanțatori, prin menținerea și pentru acest an a alocării pro-rata de către FNGCIMM a plafonului de garantare finanțatorilor participanți în Program, în baza solicitărilor formulate de către aceștia, conform comunicatului oficial.

Sursa: Ministerul Finanțelor

\*

Executivul a aprobat varianta actualizată a PNRR pe baza căreia vor începe negocierile cu Comisia Europeană

Planul Național de Redresare și Reziliență, propus de Ministerul Investițiilor și Proiectelor Europene, a fost adoptat astăzi de Guvernul României, în a doua lectură, odată cu Memorandumul care mandatează acest minister pentru a desfășura negocierile pe document cu Comisia Europeană, se arată într-un comunicat oficial al MIPE.

În ceea ce privește PNRR, Cristian Ghinea, ministrul Investițiilor și Proiectelor Europene a declarat: „Avem un document închegat pe care vom continua discuțiile cu Comisia Europeană pentru a avea, la finalul negocierilor, cea mai bună formulă reforme – investiții – finanțări pentru România”.

Odată cu aprobarea acestui mandat oficial, pentru a discuta în mod direct și concentrat detaliile din document, ministrul Ghinea va face săptămâna viitoare o vizită de lucru la Bruxelles, conform comunicatului oficial.

Propunerea de PNRR a României vizează reforme care să producă schimbări structurale, precum: reforma sistemului de pensii, reforme fiscale, reforma funcției publice, reforma salarizării în sector public, reforma companiilor de stat și introducerea venitului minim de incluziune.

Mecanismul structurează intervențiile pe cei șase piloni ai Mecanismului de Redresare și reziliență al UE, astfel:

1. Tranziția verde;
2. Transformarea digitală;
3. Creștere inteligentă, sustenabilă și favorabilă incluziunii, inclusiv coeziune economică, locuri de muncă, productivitate, competitivitate, cercetare, dezvoltare și inovare, precum și o piață internă funcțională, cu întreprinderi mici și mijlocii (IMM-uri) puternice;
4. Coeziune socială și teritorială;
5. Sănătate, precum și reziliență economică, socială și instituțională, în scopul, printre altele, al creșterii nivelului de pregătire pentru situații de criză și a capacității de reacție la criză;
6. Politici pentru generația următoare, copii și tineret, cum ar fi educația și competențele.

Varianta aprilie 2021 a PNRR poate fi consultată [**aici**](https://www.fonduri-structurale.ro/descarca-document/32579).

Reamintim că la 19 martie 2021, în cadrul ședinței de guvern, ministrul Ghinea a lansat propunerea Planului Național de Relansare și Reziliență. Informațiile privind componentele și alocările propuse pe fiecare dintre piloni din luna martie 2021 sunt disponibile [**aici**](https://www.fonduri-structurale.ro/stiri/25810/planul-national-de-redresare-si-rezilienta-prezentat-in-prima-lectura-care-sunt-componentele-si-alocarile-propuse-pe-fiecare-dintre-piloni)**.**

Sursa: MIPE

\*

Înscrieri deschise în cadrul concursului Youth4Regions, dedicat tinerilor jurnaliști!



Comisia Europeană a lansat ieri, 6 aprilie 2021, cea de-a 5-a ediție a concursului Youth4Regions pentru studenți la jurnalism și tinerii jurnaliști.

33 de candidați vor fi selectați pentru a se alătura programului Youth4Regions, iar câștigătorii se vor întâlni la Bruxelles în timpul Săptămânii Europene a Regiunilor și Orașelor pentru a urma cursuri, pentru a primi mentorat de la jurnaliști cu experiență și pentru a vizita instituțiile și organizațiile media din UE.

Jurnaliști aspiranți și tineri selectați se vor alătura, de asemenea, la competiția pentru premiul Megalizzi - Niedzielski pentru jurnaliști aspiranți, care va fi acordat pe 12 octombrie.

Cererile din statele membre ale UE, din țările vecine și din țările în curs de aderare sunt acceptate.


Aplicațiile pot fi depuse [**aici**](https://youth4regions.tw.events/) până la data de 12 iulie 2021.

**Condiții de participare**

Aplicanții trebuie să îndeplinească următoarele:

* Să manifeste interes pentru ceea ce face politica regională a Uniunii Europene
* Experiență în jurnalism (studii sau până la 2 ani de experiență)
* Să fie cetățean UE sau țară vecină, cu vârste cuprinse între 18 și 30 de ani
* Disponibilitate în perioada 10 - 15 octombrie 2021

**Timeline**

****

**Context**

[#Youth4Regions](https://ec.europa.eu/regional_policy/en/policy/communication/youth4regions) este un program al Comisiei care ajută studenții la jurnalism și tinerii jurnaliști să descopere ce face UE pentru a consolida coeziunea economică și socială prin reducerea disparităților la nivelul dezvoltării între regiuni din UE.

Sursa: [www.fonduri-structurale.ro](http://www.fonduri-structurale.ro/)

\*

FRDS: Clarificările pe marginea documentației apelului „Drepturile omului- implementare la nivel național” pot fi solicitate până mâine

Fondul Român de Dezvoltare Socială a transmis astăzi, 6 aprilie 2021, în atenția persoanelor care intenționează să depună proiecte în cadrul apelului Drepturile omului – implementare la nivel național, faptul că **mâine, 7 aprilie 2021**, este ultima zi în care pot solicita serviciului help desk clarificări pe marginea documentației de apel.

Întrebările se pot transmite la adresa de e-mail [info@frds.ro](mailto:info@frds.ro) .

De asemenea, [lista](https://dezvoltare-locala.frds.ro/wp-content/uploads/2021/03/Lista-intrebari-raspunsuri-DO_29-martie.pdf) celor mai relevante întrebări și răspunsuri adresate până acum serviciului help desk a fost actualizată.

Termenul limită până la care pot fi depuse proiecte în cadrul apelului este 22 aprilie 2021.

Mai multe informații despre apel sunt disponibile [**aici**](https://www.fonduri-structurale.ro/alte-finantari/402/fondul-roman-de-dezvoltare-sociala-apelul-nr-5-drepturile-omului-implementare-la-nivel-national).

Sursa: FRDS

\*

POCU: Liste a cererilor de finanțare respinse în etapa de verificare a CAE pentru apelul dedicat fișelor de proiect selectate de GAL în cadrul SDL

Autoritatea de Management pentru Programul Operațional Capital Uman 2014 – 2020 a publicat astăzi, 6 aprilie 2021, **lista intermediară nr. 6 a cererilor de finanțare care au fost respinse** în etapa de verificare a conformității administrative și eligibilității pentru apelul de proiecte POCU/717/5/1 Condiții specifice pentru depunerea în sistemul MySMIS a cererilor de finanțare aferente fiselor de proiect selectate de GAL în cadrul SDL – Etapa a III-a a mecanismului DLRC AP 5/ PI 9.vi/ OS 5.1 – **Regiuni mai puțin dezvoltate**- perioada 26.03.2021 – 06.04.2021, precum și **lista intermediara nr. 1 a cererilor de finanțare care au fost respinse** în etapa de verificare a conformității administrative și eligibilității pentru **Regiunea mai dezvoltată** – 06.04.2021.

Începând cu data de 06.04.2021, solicitanții ale căror cereri de finanțare au fost respinse în această etapă vor primi, prin sistemul electronic MySMIS 2014+, Notificare privind rezultatul verificării conformității administrative și eligibilității și grilele de evaluare.

Solicitantul poate contesta rezultatul evaluării cererii lui de finanțare o singură dată pentru fiecare etapă.

Contestațiile se vor depune de solicitant în sistemul MySMIS 2014+ în termenul precizat în cadrul notificării privind rezultatul verificării conformității administrative și eligibilității, potrivit pașilor descriși în documentul „[Modalitatea de depunere a contestației în sistemul informatic MySMIS](https://mfe.gov.ro/wp-content/uploads/2021/04/9d4e56bb115a6070341a17efeb089898.pdf)”.

[**Descarcă**](https://www.fonduri-structurale.ro/descarca-document/32561) lista intermediară nr. 6

[**Descarcă**](https://www.fonduri-structurale.ro/descarca-document/32562) lista intermediară nr. 1

Sursa: MIPE

\*

Deschiderea înscrierilor pentru Summitul European al Industriilor Creative

European Creative Business Network și MAO Slovenija au anunțat astăzi, 06 aprilie 2021, deschiderea înscrierilor pentru Summitul European al Industriilor Creative, cu tema **„Viitorul deblocat”**.

ECIS21 va începe, în mediul online, pe **21 aprilie 2021**, cu ocazia Zilei Mondiale a Creativității și Inovației Națiunilor Unite și se va încheia pe 13 septembrie, în online, iar dacă situația va permite, finalul summitului se va desfășura și în Ljubljana.

Prin conferință se propune deblocarea potențialului existent al economiei creative europene și aducerea de contribuții în redresarea Europei.

În cadrul ECIS21 vor fi dezbătute următoarele subiecte:

* provocările cauzate de pandemia de Covid-19;
* modalitățile prin care cultura și creativitatea pot contribui la transformarea sustenabilă a economiei europene, susținută actual de Pactul Verde European și Noul Bauhaus European;
* importanța dezvoltării unor abilități noi și susținerea procesului de învățare în domeniul creativ;
* nevoia unor inovații creative și a restructurării într-un mod creativ a administrației și birocrației, cu scopul de a susține demersurile Comisiei de a reabilita Europa.

Desfășurătorulcomplet al evenimentului este disponibil [**aici**](http://mailchi.mp/ecbnetwork/register-for-the-ecis21?fbclid=IwAR3R2w8tZoORxXGohDl5gZGoerkTyr_-jTRHvOtT3VVlEvf5Bs68HsOQmek).

Înscrierile se fac [**aici**](http://www.eventbrite.de/e/european-creative-industries-summit-2021-pre-conference-tickets-148886727209)

Sursa: ECBN

\*

APIA: Adeverințele aferente sectorului zootehnic pot fi transmise online

Agenția de Plăți şi Intervenție pentru Agricultură (APIA) a informat ieri, 5 aprilie 2021, faptul că, a fost pusă la dispoziție o platformă on-line prin care pot fi transmise către Centrele județene/locale APIA, adeverințele eliberate, la solicitarea fermierului de către Agenția Națională de Zootehnie (ANZ) și/sau asociațiile acreditate pentru înființarea și menținerea registrului genealogic al rasei, necesare accesării schemelor de sprijin cuplat în sector zootehnic și Măsurii 10 – Pachet 8 (animale în pericol de abandon) aferente Cererii unice de plată în anul 2021.

Platforma poate fi utilizată atât de către asociațiile acreditate cât și de către ANZ, procedura privind accesul la platforma fiind similară.

Fiecare asociație acredită pentru înființarea și menținerea registrului genealogic al rasei, va solicita accesul la platforma on-line printr-o adresă scrisă, însușită sub semnătura președintelui asociației, în vederea alocării de user și parolă. Adresa va cuprinde datele de identificare ale asociației, persoana de contact, precum și specia pentru care aceasta eliberează adeverințe.

Sursa: APIA

\*

POAD: 518,83 milioane euro investiți în măsuri de sprijin pentru persoanele dezavantajate

Comunitățile defavorizate din România au beneficiat de un sprijin consistent din partea Uniunii Europene, prin intermediul Programului Operațional Ajutorarea Persoanelor Dezavantajate 2014-2020, se arată într-un comunicat oficial al Ministerului Investițiilor și Proiectelor Europene.

Conform MIPE, 21 contracte de finanțare, având o valoare totală de 518,83 milioane euro, sunt implementate prin POAD, în scopul sprijinirii sub diferite forme a persoanelor dezavantajate. Sumele alocate pentru cele mai importante măsuri de sprijin:

* 415.496.933 euro alocați pentru acordarea de alimente de bază;
* 27.000.000 euro pentru materiale școlare;
* 12.000.000 euro pentru trusouri nou-născuți;
* 38.400.000 euro pentru produse de igienă.

În prezent, se află în proces de contractare două cereri de finanțare  în valoare totală eligibilă de 3.498.581,83 euro, conform comunicatului oficial. Alte două apeluri de proiecte în valoare totală de 44.027.951,16 euro, respectiv apelul Acordarea de materiale școlare (rechizite și vestimentație necesară frecventării școlii), în valoare de 27.000.000 euro și apelul Asistență tehnică cu un disponibil de 17.027.951,16 euro sunt deschise.

La nivelul POAD se estimează o rată de supracontractare de 124,71% din totalul alocării financiare aferente programului operațional rezultată din contractele de finanțare deja semnate. Se adaugă valoarea proiectelor în curs de contractare, precum și valoarea contractelor de finanțare estimate pentru proiectele care urmează sa fie depuse în cadrul apelurilor deschise.

Previziunile privind gradul de supracontractare se regăsesc [**aici**](https://mfe.gov.ro/wp-content/uploads/2021/04/07b762305714645b3e0dfafb53ee92c2.pdf).

Sursa: MIPE

🏵

Consultări

2021-2027: Dezbateri privind aplicarea Convenției ONU pentru drepturile persoanelor cu dizabilități

Ministerul Investițiilor și Proiectelor Europene în parteneriat cu Autoritatea Națională pentru Drepturile Persoanelor cu Dizabilități, Copii și Adopții a organizat miercuri, 7 aprilie 2021, o dezbaterea publică online pe tema **„Ghidului pentru reflectarea Convenției ONU privind drepturile persoanelor cu dizabilități”**.

Evenimentul a avut drept**obiectiv principal** pregătirea și implementarea programelor și proiectelor cu finanțare nerambursabilă alocate României în perioada 2021-2027, în cadrul căreia una dintre priorități o reprezintă aplicarea Convenției ONU privind drepturile persoanelor cu dizabilități.

**Cui i se adresează?**

Ghidul CDPD este adresat atât autorităților cu responsabilități în gestionarea fondurilor alocate pe perioada de programare 2021-2027, cât și promotorilor de proiecte, menționând intervențiile care vor putea fi sprijinite prin fonduri în vederea accesibilizării mediului fizic, transportului, domeniului TIC și altor servicii.

În cadrul dezbaterilor, a fost evidențiat procesul de elaborare a **Ghidului CDPD** și a **Strategiei Naționale privind drepturile persoanelor cu dizabilități 2021-2027**, ca măsuri adoptate la nivel național, care asigură punerea în aplicare a Convenției.

[**Descarcă**](https://www.fonduri-structurale.ro/descarca-document/32590) ghidul

Propuneri pentru îmbunătățirea Ghidului pot fi transmise la adresele de e-mail: [fonduri.dizabilitati@mfe.gov.ro](mailto:fonduri.dizabilitati@mfe.gov.ro) și [dcei@mfe.gov.ro](mailto:dcei@mfe.gov.ro).

Strategia Națională privind drepturile persoanelor cu dizabilități poate fi consultată [**aici**](http://mmuncii.ro/j33/index.php/ro/transparenta/proiecte-in-dezbatere/6259).

Sursa: MIPE

🏵

APELURI – Finanțări

FRDS: Până luni se poate solicita deschiderea unui cont online în vederea depunerii electronice a propunerii de proiect în cadrul apelului Creșterea incluziunii și abilitarea romilor

Fondul Român de Dezvoltare Socială a reamintit ieri, 8 aprilie 2021, tuturor acelora care intenționează să depună proiecte în cadrul apelului Creșterea incluziunii și abilitarea romilor (runda a doua) faptul că **luni, 12 aprilie 2021 (ora 17:00)** este data limită până la care pot solicita deschiderea de cont online (la adresa de e-mail [office@frds.ro](mailto:info@frds.ro)), prim pas necesar în procesul de depunere online a unei propuneri de proiect.

Mai multe detalii despre modalitatea prin care se poate solicita deschiderea de cont online se regăsesc în Anexa G la Ghidul aplicantului, Procedura de depunere online, disponibilă pentru consultare[aici.](https://dezvoltare-locala.frds.ro/wp-content/uploads/2021/03/Corrigendum-nr.1-Cresterea-incluziunii-si-abilitarea-romilor.zip)

Termenul limită până la care pot fi depuse proiecte în cadrul apelului  Creșterea incluziunii și abilitarea romilor este **15 aprilie 2021**.

Pentru mai multe detalii despre apel puteți consulta rubrica noastră de [**alte finanțări**](https://www.fonduri-structurale.ro/alte-finantari/397/fondul-roman-de-dezvoltare-sociala-apel-de-proiecte-destinat-cresterii-incluziunii-si-abilitarii-romilor-runda-ii).

Sursa: FRDS

\*

Mai puțin de o săptămână la dispoziție până la deschiderea perioadei de depunere a proiectelor în cadrul programului „În stare de bine”

ONG-urile din România interesate să își depună propunerile de proiecte în cadrul programului „În stare de bine” lansat de Fundația pentru Dezvoltarea Societății Civile și Kaufland, au la dispoziție mai puțin de o săptămână până la deschiderea perioadei de punere, stabilită pentru perioada **14-16 aprilie 2021**.

**Obiectivul programului** este creșterea calității vieții locuitorilor din comunitățile rurale și urbane, prin sprijinirea inițiativelor care au un impact pozitiv în domeniile Cultură, Sport sau Viaţă Sănătoasă şi care se adresează cu grupurile vulnerabile și comunităților din care acestea fac parte.

**Finanțarea acordată** în cadrul apelului este de minimum 50.000 lei și poate ajunge până la 240.000 lei.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/426/fdsc-si-kaufland-programul-in-stare-de-bine-apelul-1-2021)**.**

Sursa: [www.fonduri-structurale.ro](http://www.fonduri-structurale.ro/)

\*

Finanțări pentru companiile cu impact social asupra comunităților vulnerabile

NESsT & IKEA Social Entrepreneurship au lansat un program de finanțare destinat companiilor care dezvoltă și au un impact social asupra comunităților în care operează.

Prin programul**NESsT-IKEA**se propune oferirea de sprijin financiar și mentorat companiilor care își desfășoară activitățile în zone subdezvoltate sau au contact cu indivizi proveniți din medii defavorizate.

Termenul limită de depunere este 3 mai 2021.

Pentru mai multe detalii puteți consulta rubrica noastră de [alte finanțări](https://www.fonduri-structurale.ro/alte-finantari/437/ikea-nesst-granturi-granturi-pentru-10-companii-din-romania-sau-polonia).

Sursa: NESsT

\*

AFCN, sesiunea II/2021: 13 milioane de lei pentru finanțarea propunerilor de proiecte culturale

Administrația Fondului Cultural Național a anunțat, în cursul săptămânii trecute, alocarea a 13 milioane de lei pentru finanțarea proiectelor și programelor culturale în sesiunea II/2021.

„Cu sprijinul colegilor din Ministerul Culturii a fost emisă cu prioritate fila de buget pentru Fondul Cultural Național și suntem astfel în măsură să anuntăm cadrul de derulare al acestei sesiuni. Pe baza resurselor existente în Fond, Consiliul AFCN a alocat 13 milioane de lei pentru finanțarea proiectelor culturale, organizate până la 15 noiembrie 2021, și 2 milioane de lei pentru programele multianuale derulate în perioada iulie 2021 – 15 iunie 2023. În condițiile date, calendarul sesiunii se extinde cu 30 de zile pentru depunerea ofertelor culturale, conform prevederilor legale” a precizat Irina Cios, directoarea AFCN.

**Perioada de înscriere** a proiectelor culturale pe platforma online a demarat la 1 martie și **se va finaliza pe 30 aprilie 2021**.

Proiectele culturale pot fi încadrate în **11 arii tematice**:

1. Arte vizuale
2. Teatru
3. Muzică
4. Dans
5. Artă digitală și noile medii
6. Educație prin cultură
7. Intervenție culturală,
8. Patrimoniu cultural material
9. Patrimoniu cultural imaterial
10. Promovarea culturii scrise
11. Proiecte cu caracter repetitiv

Acestora li se adaugă programele multianuale, definite separat.

Începând cu această sesiune un operator cultural nu poate înscrie în concurs mai mult de 2 (două) oferte culturale pe sesiune, dintre care poate propune un singur program multianual.

Se menține condiția de eligibilitate ca ofertele culturale depuse să nu fie co-finanțate din alte fonduri publice care aplică scheme de minimis.

[**Descarcă**](https://www.fonduri-structurale.ro/descarca-document/32542) ghidul

**Înscrieri pentru evaluatori**

AFCN a anunțat totodată că cei interesați să se implice ca evaluatori, își pot depune candidatura în aplicația online.

Candidatura se depune individual, începând cu 1 aprilie, prin completarea unui profil personal în aplicația online, accesibilă la www.afcn-experti.ro, urmată de selectarea butonului de înscriere la sesiunea curentă și selectarea a maximum două arii tematice de expertiză.

Termenul limită pentru înscrierea ofertelor culturale și a candidaturii evaluatorilor este 30 aprilie 2021, ora 17:00.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/435/afcn-proiecte-culturale-sesiunea-ii-2021).

Sursa: AFCN

\*

APIA efectuează plata beneficiarilor Măsurii 14 - Bunăstarea animalelor

Agenția de Plăți şi Intervenție pentru Agricultură a informat vineri, 2 aprilie 2021, faptul că a demarat procesul de autorizare la plată pentru Măsura 14 - Plăţi privind bunăstarea animalelor - pachet a) Plăți în favoarea bunăstării porcinelor și pachet b) Plăţi în favoarea bunăstării păsărilor, pentru cererile depuse în anul 2020.

Suma totală autorizată la plată până la data de 01.04.2021 este de 99.085.552,92 euro, respectiv 473.926.199,57 lei, pentru un număr de 465 de beneficiari care au accesat această formă de plată compensatorie în conformitate cu prevederile legislaţiei europene şi naţionale în vigoare.

Valoarea în lei este calculată la cursul de schimb de 4,7830 lei/euro stabilit de Banca Centrală Europenă în data de 31 decembrie 2019.

Acordarea plăţilor compensatorii aferente Măsurii 14 - Plăţi privind bunăstarea animalelor se realizează în conformitate cu Fişa Măsurii 14 din Programul Național de Dezvoltare Rurală - PNDR 2014 – 2020.

Sursa: APIA

🏵🏵🏵

Din actualitatea europeană

Comisia mobilizează 123 milioane EUR pentru cercetare și inovare pentru a combate amenințarea reprezentată de variante

**Comisia mobilizează 123 milioane EUR din programul Orizont Europa, noul program de cercetare și inovare al UE, pentru cercetări urgente vizând variante ale noului coronavirus. Această primă finanțare de urgență în cadrul programului Orizont Europa se adaugă la o serie de**[**acțiuni de cercetare și inovare finanțate de UE**](https://ec.europa.eu/info/research-and-innovation/research-area/health-research-and-innovation/coronavirus-research-and-innovation_ro)**pentru combaterea noului coronavirus și contribuie la acțiunile generale ale Comisiei vizând prevenirea și atenuarea impactului variantelor noului coronavirus, precum și răspunsul la acestea, în conformitate cu noul plan european de pregătire pentru bioapărare denumit**[**Incubatorul HERA**](https://ec.europa.eu/commission/presscorner/detail/ro/ip_21_641)**.**

Mariya **Gabriel**, comisarul pentru inovare, cercetare, cultură, educație și tineret, a declarat: *„Continuăm să mobilizăm toate mijloacele de care dispunem pentru a combate actuala pandemie și provocările pe care le determină variantele noului coronavirus. Trebuie să ne folosim forța combinată pentru a fi pregătiți pentru viitor, începând de la depistarea timpurie a variantelor, până la organizarea și coordonarea trialurilor clinice vizând noi vaccinuri și tratamente, asigurând, în același timp, colectarea și schimbul corect de date în toate etapele”.*

**Noi cereri de exprimare a interesului pentru cercetări urgente vizând variantele noului coronavirus**

Comisia a lansat noi cereri care completează acțiunile precedente de creare a unor tratamente și vaccinuri prin organizarea și desfășurarea unor trialuri clinice pentru a înregistra progrese în ceea ce privește crearea unor tratamente și vaccinuri promițătoare împotriva SARS-CoV-2/COVID-19. Ele vor sprijini crearea unor cohorte și rețele vaste vizând COVID-19, dincolo de granițele Europei, realizând legături cu [inițiativele europene](https://ec.europa.eu/info/news/eu-invest-eu150-million-research-counter-coronavirus-variants-2021-feb-17_ro), precum și consolidarea infrastructurilor necesare pentru schimbul de date, expertiză, resurse de cercetare și servicii de specialitate pentru cercetători și organizațiile de cercetare.

Se preconizează că proiectele finanțate:

* vor stabili cohorte noi sau se vor baza pe cele existente de dimensiuni mari, multicentrice și regionale sau multinaționale, inclusiv dincolo de frontierele Europei, care ar trebui să avanseze rapid cunoștințele cu privire la SARS-CoV-2 și la variantele sale emergente.
* vor dezvolta în continuare mijloace terapeutice sau vaccinuri promițătoare împotriva SARS-CoV-2/COVID-19, dezvoltarea preclinică fiind deja finalizată.
* vor sprijini, de asemenea, infrastructurile de cercetare pentru a accelera schimbul de date și vor oferi sprijin și expertiză rapidă în domeniul cercetării pentru a face față variantelor noului coronavirus și pentru a fi pregătiți pentru epidemii viitoare.

Se preconizează o colaborare a consorțiilor de succes cu alte inițiative și proiecte relevante la nivel național, regional și internațional pentru a maximiza sinergiile și complementaritatea și pentru a evita redundanța eforturilor de cercetare.

Aceste cereri în regim de urgență vor aborda amenințările pe termen scurt și mediu și vor asigura în același timp pregătirea pentru viitor. El vor contribui la instituirea [Autorității europene pentru pregătire și răspuns în caz de urgență sanitară](https://ec.europa.eu/commission/presscorner/detail/ro/ip_21_641) (HERA), care va permite UE să anticipeze și să abordeze mai bine viitoarele pandemii.

Cererile vor fi deschise pentru trimiterea de documente la 13 aprilie, iar termenul de transmitere a acestora este 6 mai 2021. Noile soluții trebuie să fie disponibile și accesibile financiar tuturor, în conformitate cu principiile [Răspunsului mondial la coronavirus](https://global-response.europa.eu/index_ro).

**Context**

În februarie 2021, președinta Comisiei, Ursula **von der Leyen**, a anunțat lansarea unui plan european de pregătire pentru bioapărare denumit [Incubatorul HERA](https://ec.europa.eu/info/sites/info/files/communication-hera-incubator-anticipating-threat-covid-19-variants_en.pdf)[Căutați traducerile disponibile pentru linkul precedentEN**•••**](javascript:void(0)) vizând pregătirea Europei pentru o amenințare sporită reprezentată de variantele noului coronavirus. Incubatorul HERA va reuni oameni de știință, industria și autorități publice și va mobiliza toate resursele disponibile astfel încât Europa să poată răspunde acestei provocări.

Mai ales de la începutul crizei, dar și de mult timp încoace, Comisia a avut un rol primordial în sprijinirea cercetării și inovării, precum și în coordonarea eforturilor de cercetare la nivel european și mondial, inclusiv în pregătirea pentru pandemii. Ea s-a angajat să aloce 1,4 miliarde EUR pentru [Răspunsul mondial la noul coronavirus](https://global-response.europa.eu/index_ro), din care [1 miliard EUR](https://ec.europa.eu/info/sites/info/files/research_and_innovation/research_by_area/documents/ec_rtd_eu-research-innovation-against-covid.pdf) provine din Orizont 2020, programul precedent al UE pentru cercetare și inovare.

Noile cereri speciale anunțate astăzi în cadrul programului [Orizont Europa](https://ec.europa.eu/info/horizon-europe_ro), succesorul programului Orizont 2020, completează aceste acțiuni anterioare de combatere a noului coronavirus: sprijin pentru [18 proiecte](https://ec.europa.eu/info/news/emergency-coronavirus-research-commission-selects-18th-project-develop-rapid-diagnostics-2020-mar-31_ro) cu 48,2 milioane EUR pentru crearea de mijloace de diagnostic, tratamente, vaccinuri și pregătirea pentru epidemii; [8 proiecte](https://ec.europa.eu/info/files/new-imi-research-projects-coronavirus_ro) sprijinite cu 117 milioane EUR investite în crearea de mijloace de diagnostic și tratamente prin intermediul Inițiativei privind medicamentele inovatoare; [24 de proiecte](https://ec.europa.eu/info/files/outcome-2nd-emergency-funding-action-coronavirus-sars-cov-2-outbreak-24-projects_ro) susținute cu 133,4 milioane EUR acordate pentru contracararea nevoilor urgente și atenuarea impactului socioeconomic al pandemiei; și alte măsuri de [sprijinire a ideilor inovatoare](https://ec.europa.eu/info/news/additional-eu150-million-european-innovation-council-fund-breakthrough-ideas-tackling-coronavirus-2020-apr-30_ro) prin intermediul [Consiliului european pentru inovare](https://ec.europa.eu/research/eic/index.cfm). Cererile de exprimare a interesului implementează acțiunea 3 a Planului de acțiune [ERAvsCorona](https://ec.europa.eu/info/files/first-eravscorona-action-plan-short-term-coordinated-research-and-innovation-actions_ro), un document de lucru rezultat în urma dialogurilor dintre serviciile Comisiei și instituțiile naționale.

**Informații suplimentare**

Cereri în cadrul programului Orizont Europa:

[Schimb de date echitabil și deschis în sprijinul pregătirii europene pentru COVID-19 și alte boli infecțioase](https://ec.europa.eu/info/funding-tenders/opportunities/portal/screen/opportunities/topic-details/horizon-infra-2021-emergency-01)

[Servicii de infrastructură de cercetare pentru răspunsuri rapide în materie de cercetare vizând epidemia de COVID-19 și alte epidemii de boli infecțioase](https://ec.europa.eu/info/funding-tenders/opportunities/portal/screen/opportunities/topic-details/horizon-infra-2021-emergency-02)

[Vaccinuri & studii clinice terapeutice pentru a îmbunătăți prevenirea și tratamentul COVID-19](https://ec.europa.eu/info/funding-tenders/opportunities/portal/screen/opportunities/topic-details/horizon-hlth-2021-corona-01-01)

[Cohorte unite împotriva variantelor virusului care cauzează COVID-19 și care suscită îngrijorare](https://ec.europa.eu/info/funding-tenders/opportunities/portal/screen/opportunities/topic-details/horizon-hlth-2021-corona-01-02)

[Comunicat de presă](https://ec.europa.eu/commission/presscorner/detail/ro/ip_21_641): Noul coronavirus: pregătirea Europei pentru amenințarea sporită reprezentată de variante

[Von der Leyen anunță lansarea Incubatorului HERA pentru a anticipa amenințarea pe care o reprezintă variantele noului coronavirus](https://ec.europa.eu/commission/presscorner/detail/ro/AC_21_666)

[Site-ul de internet privind răspunsul mondial la noul coronavirus](https://global-response.europa.eu/index_ro)

[Întrebări și răspunsuri](https://ec.europa.eu/commission/presscorner/detail/ro/qanda_20_731): Răspunsul mondial la noul coronavirus

[Fișă informativă](https://ec.europa.eu/info/sites/info/files/coronavirus-global-response-factsheet_ro.pdf): Răspunsul mondial la noul coronavirus

[Comunicat de presă](https://ec.europa.eu/commission/presscorner/detail/ro/ip_20_797): Răspunsul mondial la noul coronavirus: donații în valoare de 7,4 miliarde EUR pentru asigurarea accesului universal la vaccinuri

[Activități de cercetare și inovare susținute de UE vizând noul coronavirus](https://ec.europa.eu/info/research-and-innovation/research-area/health-research-and-innovation/coronavirus-research-and-innovation_ro)

[Răspunsul Comisiei la noul coronavirus](https://ec.europa.eu/info/live-work-travel-eu/health/coronavirus-response_ro)

Date de contact pentru presă

***Johannes BAHRKE***

**Telefon**+32 2 295 86 15

**Adresă**[johannes.bahrke@ec.europa.eu](mailto:johannes.bahrke@ec.europa.eu)

***Marietta GRAMMENOU***

**Telefon**+32 2 298 35 83

**Adresă**[marietta.grammenou@ec.europa.eu](mailto:marietta.grammenou@ec.europa.eu)

Sursa: https://ec.europa.eu/romania/news\_ro

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/